cyanic-selkie/wikianc huggingface dataset:
Göngubrú
thumb|Þúsaldarbrúin sem liggur yfir [[Thamesá í London]] Göngubrú er brú sem er hönnuð fyrir fótgangandi fólk og í sumum tilvikum fyrir hjólreiðamenn og hesta en er lokuð fyrir bílaumferð. Göngubrýr eru oft byggðar svo fótgangandi fólk geti komist leiðar sinnar yfir vatn, lestarteina og vegi.
Fritz Haarmann
thumb|right|Fritz Haarmann eftir handtöku sína árið 1924. Fritz Haarmann (25. október 1879 – 15. apríl 1925) einnig þekktur sem Vampíran frá Hannover eða Slátrarinn frá Hannover var þekktur raðmorðingi fæddur í Hannover í Þýskalandi. Hann er talinn hafa myrt í minnsta lagi 100 manns á árunum 1919-1924.
Saga
Fritz hafði á unga aldri dálæti á því að klæða sig upp sem stelpa. Hann framdi fyrsta afbrot sitt ungur að aldri (17 ára) og faðir hans (sem hann hafði óbeit á) vildi koma honum fyrir á hæli, en læknar þar sáu enga ástæðu til að halda honum, svo ekkert varð úr því. Hann gekk þá í herinn og gekk þar vel og var hrósað fyrir frammistöðu.
Árið 1903 sneri hann aftur til Hannover og byrjaði feril sinn sem smáglæpamaður. Hann féll vel inn í hóp glæpamanna og var vinsæll á meðal þeirra. Hann naut einnig nokkurrar velvildar hjá lögreglunni sem hafði handtekið hann nokkrum sinnum fyrir smáglæpi.
Eftir að honum var sleppt úr fangelsi árið 1918 vann hann fyrir sér á svarta markaðinum við að selja kjöt, föt og annan varning. Hann hélt sig mikið við járnbrautarstöðina þangað sem flóttamenn og strokubörn sóttu helst til. Hann hafði sérstakan áhuga á ungum strákum þar. Hann safnaði upplýsingum handa lögreglu um flóttamenn og strokulýð og aflaði sér þannig mikils trausts hjá lögreglunni sem í staðinn leit framhjá svartamarkaðsbraski hans. Hann varð þá þekktur fyrir að selja afar ódýran varning og keyptu margir kjöt af honum. Hann tældi marga stráka heim til sín með súkkulaði og góðgæti. Heimili hans var oft rannsakað af lögreglunni vegna barnshvarfa í nágrenninu en lögreglan sá aldrei ástæðu til að aðhafast meira.
Síðar kynntist Fritz Hans Graan nokkrum, sem var karlkyns hóra. Þeir hjálpuðust að við að tæla drengi til Fritz. Þegar nokkuð mörg börn höfðu horfið og fólk var farið að vera vart um sig, stigmögnuðust sögusagnir um vampírur og skrímsli. Nokkrir fóru með kjötið sem Fritz seldi þeim til lækna og sérfræðinga til þess að láta greina kjötið vegna gruns um að þar væri á ferðinni mannakjöt, en læknarnir héldu því ávallt fram að um svínakjöt væri að ræða.
Það var ekki fyrr en 1924 að mannabein fundust við bakka Leine og stuttu síðar var Fritz staðinn að verki við að ræna ungum dreng. Hann viðurkenndi allt samstundis og lýsti aðferðum sínum fyrir lögreglu. Hann tældi unga drengi heim til sín, reif háls þeirra í sundur með tönnunum og hjó síðan líkamann í sundur og seldi það kjöt sem hann ekki át sjálfur ásamt fötunum þeirra. Afganginum henti hann í Á|ána Leine. Við uppgröft við bakka Leine fundust hundruð mannabeina. Fritz var dæmdur sekur ásamt Hans sem hlaut lífstíðar fangelsisdóm, en var aðeins í fangelsi í 12 ár. Fritz var dæmdur til dauða og var afhöfðaður 1925. Hann var dæmdur sekur um 27 morð. Sjálfur vissi hann ekki fjöldann, en talið er að morðin hafi verið um hundrað talsins.
Frakkland í Söngvakeppni evrópskra sjónvarpsstöðva
Frakkland hefur tekið þátt í Söngvakeppni evrópskra sjónvarpsstöðva 63 sinnum síðan að frumraun landsins í keppninni ásamt sjö öðrum löndum átti sér stað árið. Landið hefur aðeins verið fjarverandi tveim keppnum, árin og. Ásamt i,, og i er Frakkland eitt af „Stóru Fimm“ löndunum sem fara sjálfkrafa áfram í úrslit þar sem að þessi lönd veita mestu fjármögnun til Sambands evrópskra sjónvarpsstöðva (EBU). Frakkland hefur unnið keppnina fimm sinnum.
Frakkland vann í fyrsta sinn keppnina árið með „Dors, mon amour“ flutt af André Claveau. Þar á eftir fylgdu þrír aðrir sigrar á 7. áratugnum. Það voru lögin „Tom Pillibi“ flutt af Jacqueline Boyer, „Un Premier Amour“ flutt af Isabelle Aubret og „Un jour, un enfant“ sem var flutt af Frida Boccara. Sigurinn árið 1969 var skiptur niður á milli s, og s. Fimmti sigur Frakklands kom árið, þegar Marie Myriam vann með laginu „L‘oiseau et l‘enfant“. Á 20. öldinni náði landið einnig að lenda í öðru sæti fjórum sinnum með Paule Desjardins, Catherine Ferry , Joëlle Ursull og Amina  sem tapaði gegn sænsku Carolu í bráðabana.
Eftir að hafa náð topp-5 í 24 keppnum á 20. öldinni, hefur Frakklandi ekki fylgt jafn góðu gengi á 21. öldinni. Landið hefur aðeins náð topp-5 niðurstöðu í þrjú skipti, með Natasha St-Pier í fjórða sæti, Sandrine François í fimmta sæti og Barbara Pravi í öðru sæti. Hinar topp-10 niðurstöðurnar voru náðar af Patricia Kaas í áttunda sæti og Amir í sjötta sæti. Frakkland endaði í seinasta sæti árið, þegar Twin Twin fékk aðeins 2 stig.
Yfirlit þátttöku (niðurstöður)
<references group="lower-alpha" />
Líparít
thumb|right|Líparít Líparít, ljósgrýti eða rhýólít (ríólít) er súrt gosberg. Heitið er dregið af smáeynni Líparí rétt norður af Sikiley þar sem það finnst í þó nokkru magni.
thumb|Efst er [[hrafntinna, fyrir neðan það er vikur og neðst til hægri er ljósgrýti eða rhýólít]]
Lýsing
Líparít er margvíslegt að lit en algengast er að það sé ljósgrátt, gulleit eða bleikt á litinn, litadýrðin stafar af jarðhitaummyndun. Kísilsýrumagn er yfir 67% og kristalgerð sést aðeins í smásjá. Oft dílótt og þá einkum af natríumríku feldspati en líka járnríku ágíti og ólivíni. Grunnmassi dulkornóttur og glerkenndur.
Afbrigði
Ef líparítkvika storknar hægt í iðrum jarðar myndast grófkristallað granít, í grunnum innskotum fínkristallað granófýr. Við snögga kælingu í vatni myndast ekki kristallar og þá storknar bergkvikan eins og gler og myndar hrafntinnu.
Útbreiðsla
Líparít þekur um 2% af yfirborði Íslands og er Torfajökulssvæðið í Friðlandi að fjallabaki stærsta líparítsvæði landsins. Kvika líparíts er seigfljótandi og fer hægt yfir. Því ná líparíthraun yfirleitt skammt frá uppruna sínum og bergið verður straumflögótt. Þykkt hraunsins er oft á bilinu 50-100 m eða það hrúgast upp og myndar hraungúla. Líparít þolir veðrun illa og klofnar í misstórar flögur.
San
San (hástafur: Ϻ, lágstafur: ϻ) er úreltur stafur í gríska stafrófinu.
Fló á skinni
Fló á skinni er leikrit (svefnherbergisfarsi) eftir franska leikskáldið Georges Feydeau frá 1907.
BBC sýndi uppfærslu á verkinu í sjónvarpi 7. júní 1967 þar sem Anthony Hopkins kom í fyrsta sinn fram í sjónvarpi í hlutverki Etienne Plucheux.
Leikritið var fyrst sett upp hjá Leikfélagi Reykjavíkur í þýðingu Vigdísar Finnbogadóttur og leikstjórn Jóns Sigurbjörnssonar fyrir jólin árið 1972. Verkið naut mikilla vinsælda og gekk lengi. 1990 var það aftur tekið til sýninga hjá leikfélaginu með sama leikstjóra og var þriðja leikritið sem var sett upp í hinu nýja Borgarleikhúsi (á eftir Höll sumarlandsins og Ljósi heimsins). Freyvangsleikhúsið í Eyjafjarðarsveit tók það til sýninga 1999. 2008 tók Leikfélag Akureyrar verkið til sýninga í nýrri þýðingu Gísla Rúnars Jónssonar.
Elfa Rún Kristinsdóttir
Elfa Rún Kristinsdóttir (fædd 1985) er íslenskur fiðluleikari. Hún hefur hlotið margvíslegar viðurkenningar fyrir leik sinn, þar með talin Íslensku tónlistarverðlaunin í flokkinum hljómplata ársins í sígildri og samtímatónlist fyrir upptöku sína af fantasíum Georgs Philipps Telemann. Elfa Rún bar sigur úr býtum í alþjóðlegu Bach-keppninni í Leipzig 2006, þar sem hún vann bæði aðalverðlaun, áheyrendaverðlaun og verðlaun fyrir að vera yngsti keppandinn í úrslitunum. Elfa Rún er leiðari í kammersveitinni Soloistenensemble Kaleidoskop í Berlín, en hefur einnig gefið sig að flutningi barokktónlistar undir merkjum upprunaflutnings og komið fram sem einleikari og leiðari með barokksveitinni Akademie für Alte Musik í Berlín. Elfa Rún var tilnefnd til Tónlistarverðlauna Norðurlandaráðs 2015.
Sumarólympíuleikarnir 2004
Sumarólympíuleikarnir 2004 voru haldnir í Aþenu í Grikklandi frá 13. ágúst til 29. ágúst.
Keppnisgreinar
Keppt var í 301 grein. Fjöldi keppna í einstökum íþróttaflokkum er gefinn upp í sviga.
Hallgerður Höskuldsdóttir
Hallgerður Höskuldsdóttir (10. öld) var þekkt undir nafninu Hallgerður langbrók, að líkindum vegna þess að hún hefur verið hávaxin og leggjalöng, eða að nafn hennar hafi verið ranglega skráð sem langbrók í stað langbrok sem þýðir langt hár.
Hallgerður var dóttir Höskuldar Dala-Kollssonar og konu hans, Jórunnar Bjarnardóttur, sem bjuggu á Höskuldsstöðum í Laxárdal í Dalasýslu. Hún var systir þeirra Þorleiks og Ólafs páa, en frá sonum þeirra, Bolla og Kjartani, segir í Laxdæla sögu. Hallgerður þótti kvenna fríðust, en var að sama skapi geðstór og óstýrilát. Fóstri hennar hét Þjóstólfur og var hann vígamaður mikill.
Hallgerður var ung að árum er faðir hennar gifti hana að henni forspurðri og líkaði henni það stórilla. Fyrsti maður hennar var Þorvaldur Ósvífursson er bjó undir Felli á Meðalfellsströnd (Staðarfelli á Fellsströnd). Hann sló Hallgerði utan undir er hún sakaði hann um nísku og fyrir það drap Þjóstólfur hann. Síðar giftist hún Glúmi Óleifssyni, en bræður hans voru Ragi og Þórarinn lögsögumaður. Bjuggu þau á Varmalæk í Borgarfirði. Dóttir þeirra hét Þorgerður Glúmsdóttir og varð hún húsfreyja á Grjótá í Fljótshlíð, gift Þráni Sigfússyni, sem Skarphéðinn drap og var móðir Höskuldar Hvítanessgoða. Hallgerður og Glúmur unnust mjög en þó sló Glúmur hana kinnhest og fyrir það drap Þjóstólfur hann einnig þó svo að Hallgerður bæði honum griða.
Hallgerður skipti löndum við Þórarin mág sinn, hann fékk Varmalæk en hún Laugarnes við Reykjavík. Nokkru síðar giftist hún Gunnari Hámundarsyni á Hlíðarenda og var húsfreyja þar. „Af henni mun standa allt hið illa er hún kemur austur hingað“ sagði Njáll á Bergþórshvoli við Gunnar um þann ráðahag. Eitt vor varð þurrð í búi þeirra Hlíðarendahjóna og sendi Hallgerður þá Melkólf þræl til að stela í Kirkjubæ á Rangárvöllum, en þar hafði hann verið áður og þekkti öll húsakynni. Er Gunnar komst að þessu sló hann Hallgerði kinnhest og kvaðst ekki vilja vera þjófsnautur. Þennan kinnhest mundi hún honum er hún neitaði að gefa honum lokk úr hári sínu áður en hann var veginn. Hefur það verið túlkað á ýmsa vegu af bókmenntafræðingum. Synir Gunnars og Hallgerðar voru Grani og Högni og var Högni vinur Skarphéðins, en Grani ekki.
Eftir víg Gunnars fór Hallgerður að Grjótá til Þorgerðar dóttur sinnar. Síðar fluttist hún að Laugarnesi við Reykjavík, sem var eignarjörð hennar eftir Glúm mann sinn. Þar bjó hún um nokkurt skeið og dó þar nokkru eftir kristnitöku. Hallgerðarleiði hét þúst eða stór þúfa, sem nú er horfin undir gatnamót Kleppsvegar og Laugarnesvegar. Henni fylgdi sú sögn að þar lægi Hallgerður grafin, en einnig er til sú sögn að legstaður hennar sé í Laugarneskirkjugarði. Þegar grafið var í þúfuna árið 1921 fannst þar gjallhaugur og einhverjar hleðslur.
Einungur
Einungur (eða hálfgrúpa með hlutleysu) er algebrumynstur í hreinni algebru sem hefur eina tengna tvístæða aðgerð og hlutleysu. Einungur telst víxlinn ef aðgerðin er víxlin.
Náttúrulegu tölurnar mynda til dæmis víxlinn einung undir samlagningu (þar sem núll er hlutleysan) og margföldun (þar sem einn er hlutleysan), þar sem a + (b + c) er það sama og (a + b) + c og a + 0 = 0 + a = a fyrir allar náttúrulegar tölur a, b, c.
Skilgreining
Einungur er mengi S og tvístæð aðgerð (táknuð með •) sem fullnægja eftirfarandi frumsendum:
Benúe-fljót
thumb|300px|Vatnasvæði Benúe-fljóts
Benúe-fljót (franska: la Bénoué) er stærsta þverá Nígerfljóts. Benúe-fljót er um 1.400 km langt og þar af renna um 1.000 km í Nígeríu. Upptök eru á Adamawa-sléttu í norður Kamerún.
Yfir sumarmánuðina er fljótið ekki straumharðara en svo að vera bátfært í næstum allri sinni lengd og er það því mikilvægur flutningsvegur. Er svæðið umhverfis ánna oft mikið plagað af malaríu.
Toggenburg
thumb|Skipting St. Gallen með Grafschaft Toggenburg í miðið Toggenburg er dalur í St. Gallen-kantónu í Sviss. Um hann rennur áin Thur.
Skjálfandafljót
thumb|Skjálfandafljót nálægt ósum þess. Í bakgrunni má sjá Aðaldalshraun og Skjálfanda. thumb|Við Goðafoss Skjálfandafljót er jökulfljót sem á upptök sín í Vonarskarði sem er á milli Vatnajökuls og Tungnafellsjökuls og fellur til sjávar í Skjálfanda. Fljótið er um 180 kílómetra langt og er það því fjórða lengsta vatnsfall á Íslandi. Vatnið í fljótinu er ekki eingöngu jökulvatn. Ýmsar drag- og lindár blandast því á leið þess til sjávar. Þetta gerir það að verkum að fiskur gengur upp í fljótið og er stunduð silungs- og laxveiði í fljótinu og þverám þess.
Farvegur fljótsins
Eftir að hafa runnið norður með Sprengisandi fellur fljótið niður Bárðardal en það hefur verið íbúum dalsins umtalsverður farartálmi í gegnum tíðina. Margir þekktir fossar eru í fljótinu, syðstur og efstur er Gjallandi, Aldeyjarfoss og Hrafnabjargafoss eru innarlega í Bárðardal og Goðafoss nokkru neðar. Nokkrum kílómetrum neðan við Goðafoss klofnar fljótið og umvefur þar Þingey, hinn forna þingstað héraðsins sem Þingeyjarsýslur heita eftir. Meginkvíslin liggur vestan við eyna og fellur um Barnafoss. Norðan Þingeyjar fellur önnur kvísl um Ullarfoss ofan í Skipapoll.
Norðan Þingeyjar liðast fljótið eftir miklu flatlendi það sem eftir er leiðarinnar til sjávar. Þar getur fljótið við vissar aðstæður flætt yfir bakka sína og ógnað mannvirkjum. Síðast gerðist þetta í febrúar árið 2004 en þá ollu flóð í fljótinu töluverðu tjóni á vegum á svæðinu. Rauf það meðal annars skarð í þjóðveg 85 og vegasamband að nokkrum bæjum í Kaldakinn.
Fram yfir miðja tuttugustu öld var ósinn upp við Ógöngufjall sem er yst Kinnarfjalla. Ósinn var síðar færður til austurs. Við þá framkvæmd varð til allstórt lón upp við fjallið. Með tímanum leitaði ósinn enn austar og fór þar að brjóta gróið land. Það varð til þess að ósinn var aftur færður til vesturs árið 2009 og er hann nú nálægt sínum gamla stað, skammt frá björgum Ógöngufjalls.
Lingala
Lingala er bantúmál talað af 1 - 2 milljónum í Lýðveldinu Kongó og um 300.000 í Kongó.
Gísli Rafn Ólafsson
Menntun og fyrri störf
Gísli Rafn lauk stúdentsprófi frá Menntaskólanum í Kópavogi 1989 og B.Sc. prófi í tölvunar- og efnafræði frá Kaupmannahafnarháskóla 1994. Hann hefur einnig lokið diplómanámi í þróunarfræðum frá Háskóla Íslands 2017.
Gísli Rafn starfaði sem forritari í hlutastarfi hjá Axel Hugbúnaði 1984–1991 og sem forritari hjá Rank Xerox 1993–1994. Gísli Rafn starfaði einnig sem forritari hjá Taugagreiningu 1994–1996 og sem verkefnastjóri hjá Medtronic 1996–1998. Á árunum 1998-2001 starfaði Gísli Rafn sem yfirverkefnastjóri hjá Microsoft og síðar sem tæknilegur ráðgjafi hjá IMG Capacent 2001–2002. Gísli stofnaði og rak ráðgjafafyrirtækið Griðland ehf. 2002–2003 en starfaði einnig sem stundakennari við Háskólann í Reykjavík 2001–2004. Frá 2003-2007 starfaði Gísli Rafn sem sölu- og markaðsstjóri hjá Microsoft á Íslandi og gerðist síðan ráðgjafi ríkisstjórna og alþjóðastofnana í stafrænni umbyltingu hjá alþjóðadeild Microsoft 2007–2010. Frá 2010-2015 var Gísli Rafn yfirmaður neyðarmála (e: Emergency Director) hjá NetHope, regnhlífarsamtökum 60 stærstu hjálparstofnana heims. Gísli Rafn starfaði sem tæknistjóri (e: CTO) hjá fjárfestingabankanum Beringer Finance 2015–2018 og sem ráðgjafi mannúðarmála hjá NetHope 2019. Gísli Rafn starfaði frá 2019-2021 sem tæknistjóri (e:CTO) hjá hjálparsamtökunum One Acre Fund.
Stjórnmálaferill
Gísli Rafn hóf stjórnmálaferil sinn í Pírötum í ársbyrjun 2021. Hann tók annað sæti á lista flokksins í Suðvesturkjördæmi í Alþingiskosningum það sama ár. Hann var kjörinn þingmaður í Alþingiskosningunum 2021.
Gísli Rafn hefur átt sæti sem 1. varaformaður í Atvinnuveganefnd síðan 2021 og sem áheyrnarfulltrúi í Utanríkismálanefnd frá 2021.
Campanula massalskyi
Campanula massalskyi er tegund af klukkuætt (Campanulaceae), ættuð frá Tyrklandi til Kákasus.
Sampí
Sampí (hástafur: Ϡ, Ͳ, lágstafur: ϡ, ͳ) er úreltur stafur í gríska stafrófinu. Í gríska númerakerfinu hefur hann gildið 900.
right|thumb|160px|Modern €-lagaður tilbrigði af sampí.
Millwall F.C.
Millwall F.C. er enskt knattspyrnulið frá suðaustur-London sem spilar í ensku meistaradeildinni. Liðið var stofnað sem Millwall Rovers árið 1885 og hefur það oftast verið í 2. og 3. deild enska fótboltans. Helsti rígur hefur verið milli Millwall og Crystal Palace, West Ham United og Charlton Athletic, en stuðningsmenn Millwall hafa löngum haft á sér orð fyrir að vera áflogahundar. Íslenski landsliðsmaðurinn Jón Daði Böðvarsson spilar með félaginu.
Saga
Millwall var stofnað árið 1885 sem starfsmannalið verkamannanna í verksmiðju J.T. Morton í Millwall. Um var að ræða matvælafyrirtæki og niðursuðuverksmiðju sem sá breskum skipum fyrir vistum og kom starfsfólkið alls staðar af frá Bretlandseyjum. Fyrsti formaður félagsins var hverfislæknirinn, William Murray-Leslie, sem leikið hafði fyrir írska landsliðið, en hann spilaði þó aldrei fyrir Millwall.
Fyrstu árin lét félagið nægja að taka þátt í héraðskeppnum en árið 1894 var það meðal stofnfélaga Suðurdeildarinnar. Hún var stofnuð sem viðbragð við sívaxandi vinsældum Ensku deildarkeppninnar, sem borin var uppi af atvinnumannaliðum frá Noruður-Englandi. Sunnar í landinu var atvinnumennska ekki eins langt á veg komin og var Suðurdeildin samsett af blöndu atvinnu-, hálfatvinnu- og áhugamannaliða. Millwall vann Suðurdeildina tvö fyrstu árin, 1894-95 og 1895-96. Á þessum árum var ekki óalgengt að milli 30 og 40 þúsund áhorfendur mættu á heimaleiki liðsins sem átti sér þó engan fastan samastað.
Árið 1910 flutti liðið á sinn eigin heimavöll, sem fékk nafnið The Den og síðar The Old Den eftir að nýr völlur með sama nafni var tekinn í notkun árið 1993. Völlurinn þótti snemma erfiður heim að sækja, ekki hvað síst vegna stuðningsmanna Millwall sem fengu snemma vafasamt orðspor. Á tímum þar sem til siðs þótti að áhorfendur klöppuðu jafnt fyrir snjöllum tilþrifum beggja liða urðu Millwall-stuðningsmenn alræmdir fyrir að hrópa einungis fyrir sínum mönnum. Stuðningsmennirnir komu einnig flestir úr fátækustu og óhefluðustu lögum samfélagsins, sem átti til að skelfa fylgismenn annarra liða enn frekar.
Áttundi áratugurinn var blómaskeið hjá Millwall. Árið 1974 var liðið aðeins einu stigi frá því að komast í efstu deild í fyrsta sinn. Sama ár braut það blað í sögunni með því að bjóða fyrst allra liða upp á leik á sunnudegi. Til að það væri mögulegt þurfti raunar að beita nokkrum brellum, því óheimilt var að selja inn á skipulagðar skemmtanir á sunnudögum. Gripu stjórnendur félagsins því til þess ráðs að hafa ókeypis á leikinn en engum væri hleypt inn gegn framvísun leikskrár sem kostaði sem nam andvirði eins miða!
Skotinn George Graham stýrði Millwall frá 1982 til 1986. Undir hans stjórn fór Millwall upp í næstefstu deild og sigraði í bikarkeppni neðrideildarliða. Frammistaða Graham hjá Millwall vakti athygli og var hann ráðinn til Arsenal F.C. en landi hans, John Docherty tók við keflinu á The Den. Á öðru árinu undir hans stjórn kom Millwall öllum á óvart og tryggði sér sæti í efstu deild, en fram að því hafði það verið eina Lundúnarliðið í deildarkeppninni sem aldrei hafði keppt í hópi þeirra bestu.
Millwall byrjaði leiktíðina 1988-89 sem spútniklið deildarinnar og sat á toppnum þann 1. október með fjóra sigra og tvö jafntefli í fyrstu sex leikjunum. Skýrðist þessi árangur einkum af framherjaparinu Tony Cascarino og Teddy Sheringham. Tímabilinu lauk með Millwall í tíunda sæti, sem er besti árangur félagsins fyrr og síðar en olli þó stuðningsmönnum nokkrum vonbrigðum, þar sem liðið hafði verið enn ofar alla leiktíðina. Keppnistímabilið 1989-90 byrjaði vel og Millwall tyllti sér á toppinn í lok september eftir sigur á Coventry City, en upp frá því unnust aðeins tveir leikir og liðið var fallið úr efstu deild á ný.
Það að fá nasaþefinn af efstu deildarboltanum breytti viðhorfum stjórnenda Millwall sem kappkostuðu að komast upp á ný. Við tóku ör stjóraskipti og misskynsamlegar fjárfestingar sem leiddu að lokum til þess að liðið féll aftur niður um deild. Leiktíðina 2003-04 upplifði Millwall óvænt bikarævintýri undir stjórn spilandi þjálfarans Dennis Wise sem kom liðinu í úrslitaleik bikarkeppninnar í fyrsta sinn á friðartímum. Manchester United reyndust ofjarlar Lundúnaliðsins og unnu 3:0. Millwall öðlaðist keppnisrétt í UEFA bikarnum í fyrsta sinn en féll úr leik fyrir Ferencváros.
Frá 2017 hefur Millwall leikið í næstefstu deild.
Halle Berry
Halle Maria Berry (fædd 14. ágúst 1966 í Cleveland) er bandarísk leikkona. Hún hlaut óskarsverðlaun árið 2002 fyrir hlutverk sitt í myndinni Monster's Ball. Hún er eina blökkukonan sem hlotið hefur óskarsverðlaun fyrir bestu leikkonu í aðalhlutverki.
Harvey Weinstein
Harvey Weinstein (f. 19. mars 1952) er bandarískur fyrrum kvikmyndaframleiðandi og dæmdur kynferðisafbrotamaður.
Ásamt bróður sínum, Bob Weinstein, stofnaði Harvey Weinstein kvikmyndafélagið Miramax Films og The Weinstein Company. Þeir bræðurnir framleiddu fjölda vinsælla kvikmynda á borð við Scream-myndirnar, kvikmyndir Quentins Tarantino, The English Patient, Chicago, The Aviator, The Fighter, The King's Speech og The Artist. Weinstein var meðal framleiðenda sem tóku við Óskarsverðlaunum í flokki bestu kvikmyndarinnar fyrir myndina Shakespeare in Love árið 1998.
Árið 2017 stigu rúmlega áttatíu konur úr kvikmyndaiðnaðinum fram og upplýstu ein af annarri um að Weinstein hefði beitt þær kynferðislegu ofbeldi og kynferðislegri áreitni. Uppljóstranir um kynferðisafbrot Weinsteins, sem höfðu verið opið leyndarmál í Hollywood um árabil, urðu ein kveikjan að Me too-byltingunni, þar sem konur voru hvattar til að segja frá kynferðisofbeldi sem þær hefðu verið beittar og skila skömminni til gerenda.
Í febrúar 2020 var Weinstein dæmdur sekur fyrir kynferðisbrot og nauðgun. Hann var síðan dæmdur í 23 ára fangelsi í mars sama ár. Hann hlaut sextán ára dóm til viðbótar fyrir aðra nauðgun árið 2023.
Þrumur í vestri
thumb|Kápa bókarinnar. Þrumur í vestri (f. Tonnerre à l'ouest) eftir Jean-Michel Charlier og Jean Giraud er önnur bókin í bókaflokknum um Blástakk liðsforingja. Sagan kom út í bókarformi árið 1966 og hefur ekki verið þýdd á íslensku.
Harvey Weinstein
Æviágrip
Harvey Weinstein stofnaði kvikmyndafélagið Miramax ásamt bróður sínum, Bob Weinstein, árið 1979. Miramax varð eitt stærsta kvikmyndaver heims á tíunda áratugnum og framleiddi fjölda vinsælla mynda.
Weinstein-bræðurnir seldu Disney-fyrirtækinu Miramax árið 1993 fyrir tæplega 100 milljónir Bandaríkjadala. Þeir unnu áfram hjá fyrirtækinu í eigu Disney til ársins 2005 en þá stofnuðu þeir nýtt kvikmyndafélag, The Weinstein Company. Velgengni bræðranna varð aldrei eins mikil eftir Miramax-tímabilið en undir formerkjum nýja kvikmyndaversins framleiddu þeir þó vinsælar myndir á borð við Inglourious Basterds og The King's Speech. Áhrif Weinsteins í bandaríska kvikmyndaiðnaðinum fóru að dvína nokkuð á öðrum áratugi 21. aldar.
Á starfsferli sínum naut Weinstein lengst af nokkurrar virðingar fyrir störf sín, meðal annars vegna baráttu sinnar gegn fátækt og framlaga sinna til rannsókna á sykursýki og MS-sjúkdómi. Hann hafði hlotið sæmdarorðu frá Elísabetu Bretadrottningu fyrir framlög sín til kvikmyndagerðar. Þá var Weinstein kunnur bakhjarl Demókrataflokksins í bandarískum stjórnmálum og hafði veitt ríkuleg framlög í kosningasjóði Baracks Obama og Hillary Clinton í forsetaframboðum þeirra.
MeToo-hreyfingin og málaferlin gegn Weinstein
Í október árið 2017 hófu blöðin The New York Times og The New Yorker að birta blaðagreinar þar sem fram stigu konur, þar á meðal þekktar leikkonur og aðrar konur úr kvikmyndageiranum, sem greindu frá kynferðisbrotum Weinsteins og annarri ósæmilegri hegðun hans. Flestar frásagnirnar gengu út á að Weinstein hefði gefið það beint eða óbeint í skyn að konurnar yrðu að gera honum kynferðislega greiða í skiptum fyrir hjálp hans til að komast áfram á framabrautinni í kvikmyndaiðnaðinum. Margar sökuðu hann um nauðgun eða önnur ofbeldisbrot.
Mira Sorvino, Rosanna Arquette, Gwyneth Paltrow, Angelina Jolie og Léa Seydoux voru meðal fjölmargra kvenna sem stigu fram í október 2017 og sökuðu Weinstein um kynferðisbrot og nauðganir á hendur þeim. Það var leikkonan Alyssa Milano sem átti frumkvæðið að því að hvetja konur til að skrifa færslur á samfélagsmiðlum með merkinu Me too til að greina frá kynferðisbrotum sem þær hefðu verið beittar í kjölfar uppljóstrananna um brot Weinsteins. Varð þetta upphafið að Me too-hreyfingunni.
Umfjöllunin um Weinstein leiddi til þess að hann var rekinn úr stjórn fyrirtækisins sem hann hafði stofnað The Weinstein Company. Hann var síðan rekinn úr bandarísku kvikmyndaakademíunni þann 14. október 2017 og var þetta í fyrsta skipti sem ein­hver var rek­inn úr aka­demí­unni vegna persónulegrar hegðunar sinnar.
Weinstein var ákærður fyrir nauðgun á tveimur konum í New York í maí árið 2018. Dómur féll í máli Weinsteins í mars árið 2020 og var hann þá dæmdur í 23 ára fangelsi. Weinstein var dæmdur í sextán ára fangelsi til viðbótar í desember 2022 vegna annarrar nauðgunar sem hann hafði framið í Los Angeles um áratug fyrr.
Glæsilykill
Glæsilykill (fræðiheiti Primula pulverulenta) er blóm af ættkvísl lykla.
Kailash Satyarthi
Kailash Satyarthi (f. 11. janúar 1954) er indverskur aðgerðasinni sem er þekktur fyrir baráttu sína gegn barnaþrælkun. Ásamt Malölu Yousafzai hlaut hann friðarverðlaun Nóbels árið 2014 fyrir „bar­áttu [sína] gegn und­irok­un gagn­vart börn­um og ungu fólki“.
Æviágrip
Kailash Satyarthi er menntaður í rafmagnsverkfræði. Hann fékk áhuga á að taka á barnavinnu þegar hann var sex ára og kom auga á barn sem vann við að hreinsa skó vegfarenda á götum Delí. Þegar hann komst að því að milljónir barna í Indlandi neyddust til að vinna fyrir sér fremur en að ganga í skóla fann hann hjá sér köllun til að vinna bug á vandanum.
Árið 1980 hóf Satyarthi baráttu sínu gegn barnaþrælkun og barnamansali með því að stofna hreyfinguna Bachp­an Bachao Andol­an (ísl. „Björgum bernskunni“), sem fæst við að bjarga börnum sem eru látin vinna fyrir ómannsæmandi laun við slæmar aðstæður í indverskum verksmiðjum. Árið 1998 skipulagði hann Heims­göngu gegn barna­vinnu í samstarfi um 2.000 hreyf­inga og verka­lýðsfé­laga í 140 lönd­um til þess að berjast gegn barnaþrælkun.
Talið er að samtök Satyarthi hafi bjargað um 80.000 indverskum börnum úr þrælkunarvinnu.
Apahrellir
thumbnail|Fullorðið tré í Royal botanical gardens, Edinborg thumbnail|Apahrellir um veturthumbnail|Greinar á fullorðnu tré thumbnail|Ungur apahrellir Apahrellir (Araucaria araucana) er sígrænt suður-amerískt barrtré af fornri barrtrjáaætt Araucariaceae, sem finnst nánast einungis á suðurhveli.
Útbreiðsla og lýsing
Vaxtarsvæði þess er í hlíðum mið- og suður- Andesfjalla Chile og Argentínu í u.þ.b. 600-1800 metrum yfir sjávarmáli og á suðlægu breiddargráðunum 37-40°. Hæð apahrellis getur orðið allt að 30-40 metrar. Það vex hægt en getur náð miklum aldri; yfir 1300 ára. Apahrellir myndar engin brum heldur hættir að vaxa þegar kólnar og byrjar að vaxa aftur þegar hlýnar. Trén verða kynþroska um 40 ára aldurinn. Börkurinn er grábrúnn og raðast barr reglulega í kringum hann.
Nálarnar eru þykkar, mjög beittar og svipar til kaktusa. Könglarnir eru kringlóttir og stórir. Fræin eru einnig mikil um sig og hafa verið notuð af frumbyggjum í fæðuöflun. Trén skiptast í karl- og kventré með aflöngum karlkönglum og kringlóttum hærðum kvenkönglum. Hver köngull er með um 200 fræ og hvert fræ um 4 cm að lengd. Frjóvgun fer fram með vindi.
Nafn
Nafnið apahrellir (monkey puzzle) er tilkomið vegna ummæla Charles Austin, bresks lögræðings á 19. öld þegar hann sá tréð í Englandi í fyrsta skipti. Kom honum til hugar að apakettir gætu ekki klifið það hæglega. Þó lifa ekki apakettir ekki á útbreiðslusvæði trésins. Fræðiheitið (araucaria araucana) vísar til héraðsins Araucanía í Chile. Enn annað heiti á því er pehuén, nafn sem Mapuche frumbyggjar kalla það.
Kleifarvatn
thumb|Kleifarvatn í júní árið 2008. thumb|Móbergsmyndanir við vatnið. thumb|Kort. Kleifarvatn er stöðuvatn á Reykjanesskaga. Vatnið er um 8 km2 og 97 metra djúpt og er því sjöunda dýpsta vatnið á Íslandi. Eftir jarðskjálfta árið 2000 byrjaði vatnið að minnka og hefur minnkað um 20% síðan þá. Vatnið er innan Reykjanesfólkvangs.
Ryuichi Sugiyama
Ryuichi Sugiyama (fæddur 4. júlí 1941) er japanskur fyrrverandi knattspyrnumaður. Hann spilaði 56 leiki og skoraði 15 mörk með landsliðinu.
Vorið í Prag
thumb|right|Tékkóslóvakar ganga með þjóðfána sinn fram hjá brennandi sovéskum skriðdreka í Prag. Vorið í Prag (tékkneska: Pražské jaro) var stutt tímabil aukins stjórnmálafrjálsræðis í Tékkóslóvakíu. Það hófst 5. janúar 1968 og var til 20. ágúst sama árs þegar Sovétríkin og aðrar Varsjárbandalagsþjóðir (fyrir utan Rúmeníu) gerðu innrás í landið.
Ástandið í Tékkóslóvakíu
Frá miðjum sjöunda áratug tuttugustu aldar höfðu Tékkar og Slóvakar sýnt aukin merki höfnunar á því stjórnskipulagi sem var við lýði. Þessar breytingar höfðu meðal annars komið fram með því að umbótasinnar innan kommúnistaflokksins í landinu komu Alexander Dubček að sem æðsta manni innan flokksins. Áform Dubčeks til að koma á endurbótum í stjórnmálakerfi landsins, sem hann nefndi „Sósíalisma með mannlega ásjónu“, var ekki algjör bylting frá fyrra stjórnarfari, eins og hafði gerst í Ungverjalandi árið 1956. Breytingar Dubčeks nutu mikils stuðnings í samfélaginu, meðal annars meðal verkamanna. Leiðtogar sovétríkjanna sáu það hinsvegar sem ógnun við vald þeirra yfir öðrum austantjaldslöndum. Tékkóslóvakía var í miðri varnarlínu Varsjárbandalagsins og mögulegt liðhlaup landsins yfir til óvinarins var óásættanleg í kalda stríðinu.
Ólíkt því sem var í öðrum löndum Mið- og Austur-Evrópu hafði valdataka kommúnista árið 1948 notið breiðs stuðnings og hafði ekki gotið af sér sama ofbeldi og hafði gerst í Ungverjalandi. Hinsvegar var stór minnihluti í valdastéttum, einkum á efstu stigum, sem var á móti því að minnka nokkuð vald flokksins á samfélaginu sem áformaði með leiðtogum Sovétríkjanna að varpa umbótamönnum úr sessi. Þessi hópur var meðal annars mjög á móti því þegar boðaðar voru fjölflokkakosningar og þegar umbótaraddir fóru að heyrast um landið allt varð þeim mjög óvært.
Metanvinnsla aðföng
Hægt er að blanda ýmsum efnum saman við framleiðslu á metangasi.
Í dag er einnig framleitt metan á suðurlandi í Hraunsgerði, en þar er áætlað að metangasframeliðsla muni sinna um 100 heimilisbílum, eða gefi frá sér um 100.000 m3 af gasi á ári.
Erlendis er víða framleitt metangas til eldhúsnotkunar, við að elda mat. sérstaklega í þróunarlöndunum.
Toggenburg (geitakyn)
thumb|Toggenburg-huðna thumb|Toggenburg-hafur Toggenburg er geitakyn upprunalega ræktað í Toggenburg í Sviss. Geiturnar eru meðalstórar en mjólkin er fitulítil, oft um 2-3%. Geiturnar hafa nokkuð ólíka liti, allt frá skjannahvítum að kampavínslit. Þá eru margar botnóttar og kolóttar. Hvít einkenni sjást á fótum og höfði. Þær eru ýmist hyrndar eða kollóttar.
Bárujárn (aðgreining)
Bárujárn getur átt við eftirfarandi:
Þríhyrningsfylki
Þríhyrningsfylki er tegund af ferningsfylki í línulegri algebru þar sem öll stök fyrir ofan eða neðan aðalhornalínuna hafa gildið núll. Fylki sem eru samoka við þríhyrningsfylki kallast þríhyrningsgerleg.
Lýsing
Fylki þar sem stök fyrir ofan aðalhornalínuna eru núll:
nefnast neðri þríhyrningsfylki
Reykjarfjörður (nyrðri)
thumb|Reykjarfjörður nyrðri og Reykjarfjarðarós Reykjarfjörður er fjörður á Ströndum. Hann er stundum kallaður Reykjarfjörður nyrðri til aðgreiningar frá öðrum firði sem heitir Reykjafjörður og er einnig á Ströndum, en töluvert sunnar. Fjörðurinn fór í eyði árið 1959, en húsin standa enn og er vel við haldið. Það er sumarbyggð í Reykjarfirði en þangað koma afkomendur gömlu ábúendanna hvert vor og nýta hlunnindin langt fram á haust.
Þríhyrningsfylki
Lýsing
og fylki þar sem stök fyrir neðan aðalhornalínuna eru núll:
Reykjarfjörður (nyrðri)
Í Reykjarfirði er hverasvæði og heitasta laugin er um 64 gráður. Þar er sundlaug sem byggð var árið 1938. Önnur hlunnindi sem fylgja jörðinni eru mikill rekaviður og seltaka. Mikla sögunarverksmiðju er að finna niðri við ströndina.
Acer laurinum
Acer laurinum er hlyntegund sem er ættuð frá suðaustur Asíu. Hún verður yfir 40m há.
Reykjarfjörður (nyrðri)
Í Reykjarfjörð gengur lengsti skriðjökullinn fram úr norðanverðum Drangajökli og frá honum kemur Reykjarfjarðarós sem er heitið á jökulánni sem fellur niður dalinn fram í Reykjarfjörð.
Blanda (á)
thumb|right|Blanda séð frá Þjóðvegi 1 á Blönduósi. Blanda er jökulá í Austur-Húnavatnssýslu. Hún á uppruna sinn í Hofsjökli en einnig renna í hana fjölmargar bergvatnsár af húnvetnsku heiðunum. Áin er um 125 km að lengd og vatnasviðið um 2300 ferkílómetrar.
Nottingham Forest F.C.
Nottingham Forest F.C. er enskt knattspyrnulið frá Nottingham.
Blanda (á)
Blanda rennur ofan af Eyvindarstaða- og Auðkúluheiði um 18 kílómetra langt gljúfur, Blöndugil, ofan í Blöndudal og síðan um Langadal og til sjávar í Húnafirði sem liggur inn af Húnaflóa. Við ós hennar er bærinn Blönduós.
Reykjarfjörður (nyrðri)
Vinsæl gönguleið er frá Reykjarfirði og suður Strandir í Ófeigsfjörð og einnig yfir Reykjarfjarðarháls norður til Þaralátursfjarðar og þaðan yfir Svartaskarð til Furufjarðar. Þar er komið inn á hinar eiginlegu Hornstrandir.
Nottingham Forest F.C.
Forest er með höfuðstöðvar fyrir sunnan ána Trent en hinum megin við ána er erkióvinurinn, Notts County. Forest er gamalt og gróið félag sem hefur meðal annars unnið Evrópukeppni meistaraliða tvisvar sinnum (nú kallað Meistaradeildin); árin 1979 og 1980. En liðið nýtur þess vafasama heiðurs að vera eina liðið í Evrópu sem hefur unnið evrópukeppni og fallið svo niður í þriðju efstu deild.
Blanda (á)
Blanda var virkjuð á níunda áratug 20. aldar og var Blönduvirkjun tekin í notkun 1991. Eftir það er áin orðin ein af mestu laxveiðiám landsins. Raunar var alltaf mikill lax í henni en áður en hún var virkjuð var hún mjög gruggug svo að laxinn sá sjaldnast beituna og var húkk helsta veiðiaðferðin, en það er úr sögunni eftir að jökulaurinn hvarf.
Reykjarfjörður (nyrðri)
Í firðinum sunnanverðum er sæmileg flugbraut sem ábúendur halda við yfir sumarið.
Nottingham Forest F.C.
Forest er einnig eina liðið sem hefur unnið Evrópukeppnina oftar en deildarkeppnina heima fyrir. Liðið vann enska titilinn 1978 og fór í Evrópukeppnina 1979 og unnu. Það varði svo meistaratitilinn árið 1980.
Liðið komst í úrvalsdeildina árið 2022, í fyrsta skipti í 23 ár.
Skjálftamiðja
thumb|Skjálftamiðja (hér „Epicenter„) og upptök (hér „Focus“) [[jarðskjálfti|jarðskjálfta.]] Skjálftamiðja jarðskjálfta er sá punktur á yfirborði jarðar sem er beint fyrir ofan upptök hans.
Nögungar
Nögungar (fræðiheiti: Taeniodonta) er útdauður undirættbálkur Cimolesta.
Framkvæmdastjórn Evrópusambandsins
thumb|right|Merki framkvæmdastjórnar Evrópusambandsins Framkvæmdastjórn Evrópusambandsins er ein helsta stofnun Evrópusambandsins (ESB) og telst fara með framkvæmdavald innan þess. Störf framkvæmdastjórnarinnar felast aðallega í því að semja frumvörp og setja nýja löggjöf, fylgja settri stefnu í einstökum málaflokkum, að sjá til þess að markmiðum stofnsamninganna sé framfylgt og sjá um rekstur ESB. Í framkvæmdastjórninni sitja 27 fulltrúar ásamt forsetanum, einn frá hverju aðildarríki sambandsins. Framkvæmdastjórnin gegnir einnig því hlutverki á stundum að vera í fyrirsvari fyrir Evrópusambandið á alþjóðavettvangi, t.d. í samskiptum við önnur ríki og alþjóðastofnanir. Framkvæmdastjórnir eru gjarnan kenndar við forseta framkvæmdastjórnarinnar, núverandi forseti (síðan í desember 2019) er Ursula von der Leyen og leiðir hún Von der Leyen-framkvæmdastjórnina. Fjöldi starfsmanna starfa undir framkvæmdastjórnina, telja þeir um 25.000 manns og eru með aðstöðu í Berlaymontbyggingunnni í Brussel. Þau tungumál sem notuð eru eru enska, franska og þýska.
Áður hafa 13 framkvæmdastjórnir setið frá setningu Rómarsáttmálans árið 1957. Það eru Hallstein (1958-67), Rey (1967-70), Malfatti (1970-72), Mansholt (1972-73), Ortoli (1973-77), Jenkins (1977-81), Thorn (1981-85), Delors (1985-94), Santer (1995-99), Marín (1999), Prodi (1999-2004), Barroso (2004-2014) og loks Juncker (2014-2019). Framkvæmdastjórn Jacques Delors er talin ein sú farsælasta en á því tímabili voru Einingarlögin sett og Maastrichtsáttmálinn samþykktur eftir mikið þóf. Framkvæmdastjórn Jacques Santer þurfti hins vegar að segja af sér vegna hneykslismáls árið 1999.
Hlutverk
Sérstök áhersla er á hagsmuni Evrópu sem einnar heildar í starfi framkvæmdastjórnarinnar. Ráðherraráðið endurspeglar ríkisstjórnir aðildarríkjanna og hagsmuni þeirra, öðru fremur, og Evrópuþingið er skipað fulltrúum borgara Evrópu. Framkvæmdastjórnin hefur á hinn bóginn hvað mest sjálfstæði og hvað minnst lýðræðislegt lögmæti. Í 211 grein Rómarsáttmálans segir að hlutverk Framkvæmdastjórnarinnar sé að sjá um stefnumótun, undirbúa lagafrumvörp, undirbúa fjárlög ESB, annast viðskiptasamninga við erlend ríki og veita framkvæmd stofnsamninga og samþykkta eftirfylgni.
Ráðherraráðið felur Framkvæmdastjórninni framkvæmdavaldið á öllum sviðum nema utanríkisstefnu þar sem sameiginleg utanríkis- og öryggisstefna á við sem fellur undir Ráðherraráðið. Framkvæmdastjórnin hefur frumkvæði að lagasetningu á þeim málaflokkum sem falla undir ESB með samningu frumvarpa (nema á sviði utanríkismála). Bæði Ráðherraráðið og Evrópuþingið geta farið fram á að tiltekið frumvarp verði samið en slíkt er þó ekki algengt og í öllu falli getur Framkvæmdastjórnin neitað. Samkvæmt Lissabonsáttmálanum geta almennir borgarar Evrópu beðið um tiltekna lagasetningu með því að safna einni milljón undirskrifta, slík undirskriftasöfnun er þó ekki heldur bindandi fyrir Framkvæmdastjórnina.
Eftir að frumvarp verða að lögum með lagasetningu Ráðherraráðsins sem og Evrópuþingsins fellur það í skaut Framkvæmdastjórnarinnar að sjá til þess að þeim lögum sé framfylgt með eftirliti. Þetta er gert eftir flóknu kerfi nefnda (á ensku comitology).
Framkvæmdastjórnin ber einnig ábyrgð á fjárreiðum Evrópusambandsins í samvinnu við Endurskoðunarréttinn. Á vegum Framkvæmdastjórnarinnar koma ótal skýrslur á hverju ári. Mikið samráð er haft við ríkis- og sveitarstjórnir aðildarríkja auk ýmissa hagsmunahópa og félagasamtaka við samningu lagafrumvarpa.
Uppbygging
Hver framkvæmdastjóri tekur að sér umsjón með ákveðnu sviði í starfsemi ESB (líkt og ráðherrar í ríkisstjórn). Forseti framkvæmdastjórnarinnar er valinn af Evrópska ráðinu en Evrópuþingið verður að staðfesta það val. Síðan tilnefna aðildarríkin hvert einn fulltrúa í stjórnina í samráði við forsetann. Fjöldi varaforseta er fimm í núverandi framkvæmdastjórn en hann er breytilegur. Þegar stjórnin er fullskipuð og verkaskiptingin innan hennar er komin á hreint verður Evrópuþingið að samþykkja framkvæmdastjórnina í heild sinni. Kjörtímabil framkvæmdastjórnarinnar er fimm ár og henni verður ekki vikið frá nema ⅔ hlutar Evrópuþingsins samþykki tillögu þess efnis, einstökum stjórnarmönnum verður þó eingöngu vikið frá störfum samkvæmt úrskurði Evrópudómstólsins ef þeir hafa gerst sekir um alvarleg afglöp í starfi eða fullnægja ekki lengur skilyrðunum sem þeir ættu að gera.
Framkvæmdastjórnin á að vera óháð ríkisstjórnum aðildarríkjanna í störfum sínum og ekki beygja sig undir þrýsting frá þeim. Hún á að berjast fyrir hagsmunum sambandsins í heild en ekki einstakra aðildarríkja. Eins og fram kom fyrr er töluvert erfitt að víkja framkvæmdastjórninni frá og er það liður í því að tryggja sjálfstæði hennar.
Úlfar
Úlfar getur átt við:
Ambulance
Ambulance er fyrsta plata íslensku hljómsveitarinnar The Telepathetics. Hún kom út þann 24. júlí 2006 og inniheldur 10 lög. Upptökur fóru fram í hljóðveri Sigur-Rósar, Sundlauginni á vormánuðum 2006. Stjórn upptöku, hljóðblöndun og hljóðvinnsla var í höndum Birgis Jóns Birgissonar og um strengja- og málmblástursútsetningar (í Poor Evelyn og O.K.) sá Pétur Þór Benediktsson betur þekktur sem Pétur Ben. Platan er gefin út af hljómsveitinni sjálfri undir merkjum TeleTone, en dreifing er í höndum 12 tóna.
Platan var tekin upp lifandi á tæpri viku. Öll Lög og allir textar eru eftir hljómsveitina.
Framleidd voru 1000 eintök sem eru uppseld. Óvíst er að upplagið verði meira.
Novosíbírsk
Novosibirsk (rússneska: Новосиби́рск) er borg í Síberíu í Rússlandi. Borgin er við stórfljótið Ob, þar sem Síberíujárnbrautin liggur yfir það. Mannfjöldi var um það bil 1,6 milljónir árið 2016 og er borgin í þriðja sæti á eftir Moskvu og Sankti-Pétursborg.
Destiny's Child
Destiny's Child var bandarísk stúlknahljómsveit sem samanstóð endanlega af Beyoncé Knowles, Kelly Rowland og Michelle Williams. Hljómsveitin var stofnuð árið 1990 í Houston, Texas í Bandaríkjunum undir nafninu Girl's Tyme. Eftir nokkur ár af takmörkuðum árangri fékk upprunalegi hópurinn, sem samanstóð af Knowles, Roland, LaTavia Roberson og LeToya Luckett, útgáfusamning hjá Columbia Records árið 1997 undir nafninu Destiny's Child. Hljómsveitin varð þekkt í kjölfar útgáfu á laginu „No, No, No“ sem kom af fyrstu plötunni þeirra, Destiny's Child (1998). Önnur plata hljómsveitarinnar, The Writing's on the Wall (1999), naut mikilla vinsælda og varð mest selda plata þeirra. Af henni komu út smáskífurnar „Bills, Bills, Bills“ og „Say My Name“ sem komust í efsta sæti vinslædalista. Þrátt fyrir mikla velgengni var hljómsveitin þjökuð af innri átökum og lagalegum vandræðum, þar sem Roberson og Luckett reyndu að segja sig skilið frá umboðsmanni hópsins, Mathew Knowles, og vísuðu þær til þess að Knowles of Rowland væru í uppáhaldi hjá honum og fengu betri meðferð en þær.
Snemma árs 2000 var Roberson og Luckett skipt út fyrir Williams of Farrah Franklin. Franklin hætti þó eftir nokkra mánuði og varð hljómsveitin þess vegna þríeyki. Þriðja plata þeirra, Survivor (2001), sem almenningur túlkaði sem leið hópsins til að syngja um reynslu sína, gaf af sér lögin, „Independent Women, „Survivor“ og „Bootylicious“ sem urðu vinsæl um allan heim. Árið 2001 tilkynnti hljómsveitin um hlé fyrir meðlimi hennar að eltast við sólóferil. Hljómsveitin sameinaðist á ný tveimur árum síðar fyrir útgáfuna á fimmtu og síðustu breiðskífunni þeirra, Destiny Fulfilled (2004). Af henni komu lögin „Lose My Breath“ og „Soldier“ sem nutu mikilla vinsælda á heimsvísu. Frá því að hljómsveitin hætti formlega árið 2006 hafa Knowles, Rowland og Williams komið fram saman sem Destiny's Child nokkrum sinnum, þar á meðal á hálfleikssýningunni á Super Bowl 2013 og á Coachella tónlistarhátíðinni 2018.
Verðlaun og tilnefningar
Destiny's Child hefur unnið þrjú Grammy-verðlaun af fjórtán tilnefningum. Hljómsveitin hefur einnig unnið BRIT verðlaun, Guinness heimsmet, tvö BET-verðlaun, tvö MTV Video Music-verðlaun og fimm American Music Awards.
Gráserkur
Gráserkur eða Fjallaskeiðsveppur (fræðiheiti: Amanita vaginata) er reifasveppur sem er eitraður hrár en ætur eftir suðu. Ekki er þó mælt með því að tína hann til neyslu vegna þess hve líkur hann er nokkrum náskyldum baneitruðum sveppum, eins og grænserk og hvíta reifasvepp.
Gráserkur er með silfurgráan hatt og stafurinn er með slíður en ekki hring eins og t.d. grænserkurinn er með.
Gráserkur finnst víða á Íslandi í lyngmóum.
Bergþór Ólason
Bergþór Ólason (fæddur á Akranesi 26. september 1975) er þingmaður fyrir Miðflokkinn.
Bergþór var aðstoðarmaður Sturlu Böðvarssonar samgönguráðherra 2003-2006. Hann var fyrst kjörinn á Alþingi fyrir Miðflokkinn í Alþingiskosningum árið 2017. Hann var einn þeirra þingmanna sem náðist upptaka af á Klausturbarnum þann 20. nóvember 2018. Forsætisnefnd Alþingis úrskurðaði 1. ágúst 2019 að Bergþór, ásamt Gunnari Braga Sveinssyni, hefði með framferði sínu brotið gegn siðareglum fyrir alþingismenn. Bergþór varð aftur kjörinn í Alþingiskosningunum árið 2021 fyrir Miðflokkinn.
Syn
Syn er gyðja í norrænni goðafræði sem gætir dyra og tengist þingum og lagavörnum. Samkvæmt Snorra-Eddu er orðið „synjun“ dregið af nafni hennar.
Rússneska borgarastyrjöldin
thumb|right|Auglýsing fyrir sjálfboðaliðaherinn sem barðist gegn bolsévikum í borgarastyrjöldinni. Rússneska borgarastyrjöldin var borgarastyrjöld í Rússlandi 1918 til 1922 þar sem átök stóðu milli rauðliða, undir stjórn Vladimírs Lenín, sem höfðu komist til valda eftir Októberbyltinguna 1917 og hvítliða undir stjórn ýmissa stríðsherra sem áttu það sameiginlegt að vera andsnúnir stjórn kommúnista. Hvítliðar fengu stuðning frá ýmsum erlendum ríkjum. Borgarastyrjöldinni lyktaði með sigri rauðliða sem stofnuðu í kjölfarið Sovétríkin.
Syn
Ritaðar heimildir um Syn
Í 35. kafla Gylfaginningar í Eddu Snorra Sturlusonar er upptalning á ásynjum þar sem Syn er sú ellefta í röðinni. Þar er sagt um hana:
Syn er einnig nefnd á nafn í Skáldskaparmálum í skáldskaparkenningunni „mjúkstallur mens mildrar Synjar“. Í Þórsdrápu kemur nafn Synjar fyrir í kenningunni „salvaniður Synjar“. Talið er að sú kenning eigi við jötun sem heimsækir oft sal Synjar og er þá ef til vill gefið í skyn að Syn sé jötnaættar líkt og margir æsir og ásynjur.
1. mars
1. mars er 60. dagur ársins (61. á hlaupári) samkvæmt gregoríska tímatalinu. 305 dagar eru eftir af árinu.
Ingimar Oddsson
Ingimar Oddsson (f. 8. október 1968) er íslenskur tónlistarmaður, rithöfundur, leikari, myndlistarmaður og meðferðar- og uppeldisfulltrúi.
Ferill
Ingimar ólst upp í sex systkina hópi. Sem barn bjó hann í Reykjavík en árið 1977 flutti hann til Bíldudals við Arnarfjörð og síðan til Skagastrandar tæpu ári síðar. Sextán ára flutti hann til Akureyrar og hóf nám við M.A. Tvítugur flutti hann svo aftur til Reykjavíkur. Hann gekk í Alþýðubandalagið sextán ára og var þar virkur ungliði um skeið.
Ingimar er menntaður í margmiðlun og samskiptum (Multimedia and intercultural communication) frá Tækniháskólanum í Árósum og lagði einnig stund á söngnám við Söngskólann í Reykjavík. Hann hefur unnið margskonar störf um ævina en lengst af hefur hann starfað við sértæka þjónustu við fatlaða og sem persónulegur ráðgjafi barna og unglinga á vegum félagsþjónustu á höfuðborgarsvæðinu auk þess að sinna alls kyns verkefnum fyrir skóla og einstaklinga tengdum velferð barna og unglinga.
Listir og menning
Ingimar hefur sungið í söngleikjum, meðal annars með Íslensku óperunni. Hann samdi leikverkið Lindindin rokkópera og setti það upp í Íslensku óperunni árið 1995. Árin 1995-1998 var hann formaður leikfélagsins Theater. Ingimar hefur sungið með hljómsveitunum Reykjavíkur quintet, Lærisveinar Fagins og Jó-jó frá Skagaströnd, sem sigraði í Músiktilraunum árið 1988. Árið 2009 gaf Ingimar út diskinn Out of the mist sem inniheldur frumsamda raftónlist og einnig hafa komið út átta lög á safnplötum sem hann hefur samið eða sungið. Hann hefur líka unnið að tónlist fyrir tölvuleiki.
Ingimar hefur sett upp tvær myndlistarsýningar og gefið út þrjár bækur: Sautján salernissögur og ljóð (1996), Leiðtoginn (2003, ljóðabók) og Salernissögur fyrir lengra komna (2007).
Fimmta lýðveldið
Fimmta lýðveldið getur átt við um:
Ugla Egilsdóttir
Ugla Egilsdóttir (9. febrúar 1986) er íslensk leikkona, tónlistarkona, skáld, uppistandari og blaðakona. Hún útskrifaðist úr Fræði & framkvæmd í Listaháskóla Íslands árið 2011. Ugla hefur leikið í kvikmyndum og sjónvarpsþáttum auk þess að koma fram með uppistand og tónlistaratriði. Ásamt Sögu Garðarsdóttur stýrði hún hlaðvarpsþættinum Ástin og leigumarkaðurinn frá mars 2014 til mars 2015.
Ingrid Bergman
Ingrid Bergman (fædd 29. ágúst 1915 í Stokkhólmi - d. 29. ágúst 1982 í London ) var sænsk leikkona.